দাতার হার্ট নিয়ে মেট্রো ছুটল, গ্রিন করিডর করে নজির হায়দরাবাদ মেট্রোয়

ওয়েব ডেস্ক: ইতিহাস সৃষ্টি হল হায়দরাবাদ মেট্রোয় (Hyderabad Metro)। ১৩ মিনিটে ১৩টি স্টেশন পার করে ১৩ কিলোমিটার রাস্তা। শুক্রবার রাত সাড়ে ৯টায় এই গ্রিন করিডর করা হয়। নিয়ে যাওয়া হল হার্ট। এলবি নগর কামিনেনি হাসপাতাল থেকে লকড়ি কা পুলে গ্লিনিগলস গ্লোবাল হাসপাতালে ওই হার্ট নিয়ে যাওয়া হয়।

ওই হার্টের দাতা এক ৩৫ বছর বয়সী। মেট্রোয়  ওই হার্ট নিয়ে যান দুজন ডাক্তার ও স্বাস্থ্যকর্মী । তাঁরা মেট্রো কর্তৃপক্ষকে এজন্য ধন্যবাদ জানিয়েছেন। দ্রুত হার্ট নিয়ে যাওয়ার জন্য হায়দরাবাদ মেট্রো গ্রিন করিডর করে। হাসপাতাল কর্তৃপক্ষ ও মেট্রো কর্তৃপক্ষের যৌথ উদ্যোগে এই ঘটনা ঘটেছে।

আরও পড়ুন: ‘প্রচারের স্বার্থে জামিনের বিরোধিতা’, আদালতে সিবিআইকে কটাক্ষ কেজরির আইনজীবীর

দেখুন অন্য খবর: